Kultuuriministri 25. mai 2020.a määruse nr 13 „Muuseumiprojektide toetamise tingimused ja kord“ muutmine
Vastu võetud kultuuriministri 01.09.2025 määrusega nr 5

Määrus kehtestatakse muuseumiseaduse § 21 lõike 6 alusel.

Kultuuriministri 25. mai 2020. a määruses nr 13 „Muuseumiprojektide toetamise tingimused ja kord“ tehakse järgmised muudatused:
1)	paragrahvi 2 lõige 2 sõnastatakse järgmiselt:
„(2) Toetuse andmise tulemusel on paranenud muuseumide avalikkusele pakutavate teenuste kvaliteet, sihistatus, kättesaadavus ja ligipääsetavus.“;
2)	paragrahvi 3 lõike 1 punktid 2 ja 4 tunnistatakse kehtetuks;
3)	paragrahvi 3 lõigetes 4 ja 41 ja § 10 lõikes 2 asendatakse tekstiosa „punktides 2–6“ tekstiosaga „punktides 3, 5 ja 6“;
4)	paragrahvi 4 lõiget 2 täiendatakse punktidega 8–10 järgmises sõnastuses:
„8) ta on tegutsenud muuseumina ja olnud külastajatele avatud vähemalt kolm aastat enne taotluse esitamise tähtpäeva; 
9) ta on teinud avalikult kättesaadavaks pakutavate teenuste ligipääsetavuse kirjelduse; 
10) ta on teinud avalikult kättesaadavaks muuseumi kogumispõhimõtted.“;
 
5)	paragrahvi 5 lõiget 4 täiendatakse punktiga 21 järgmises sõnastuses:
„21) kirjeldus, kuidas on projektis tagatud elukaare ülene ligipääsetavus, sealhulgas kõigi puudeliikide lõikes. Mälestise või muinsuskaitsealal asuva ehitise puhul ei pea hoone füüsiline ligipääsetavus olema projekti tegevuste osa, kui see ei ole muinsuskaitse eritingimustest lähtuvalt võimalik või kui selleks vajalik kulu ületab projekti muude tegevuste rahalise kogumahu;“;
6)	paragrahvi 7 täiendatakse lõikega 41 järgmises sõnastuses:
„(41) Ühele ja samale projektile võib toetust taotleda üks taotleja.“; 
7)	paragrahvi 9 lõikes 2 asendatakse tekstiosa „punktides 3–5“ tekstiosaga „punktis 3“;
8)	paragrahvi 9 lõikes 21 asendatakse tekstiosa „punktides 1–2 ja punktis 6“ tekstiosaga „punktides 1, 5 ja 6“;
9)	paragrahvi 9 lõige 3 sõnastatakse järgmiselt:
„(3) Käesoleva määruse § 6 lõikes 3 sätestatud juhul võib projekti abikõlblikkuse periood alata täiendava taotlusvooru väljakuulutamisest ning see ei või käesoleva määruse § 3 lõike 1 punktis 3 nimetatud tegevuse puhul olla pikem kui väljakuulutamise kalendriaasta 31. detsember ning punktides 1, 5 ja 6 nimetatud tegevuste puhul pikem kui väljakuulutamise aastale järgneva kalendriaasta 31. detsember.“;
10)	paragrahvi 10 lõikes 1 asendatakse tekstiosa „punktides 1–5“ tekstiosaga „punktides 1, 3 ja 5“;
11)	paragrahvi 12 lõige 2 sõnastatakse järgmiselt:
„(2) Taotlusi hinnatakse järgmiste kriteeriumide ja osakaalude alusel: 
  1) projekti vastavus taotlusvooru eesmärgile ning arenguhüppe ulatus ja mõju – 40% maksimaalsest koondhindest; 
  2) projekti ajakohasus, läbimõeldus, sealhulgas ligipääsetavus ning projekti teostajate professionaalsus ja haldusvõimekus – 20% maksimaalsest koondhindest; 
  3) sihtrühma määratluse selgus ja kasusaajate arv – 20% maksimaalsest koondhindest; 
  4) eelarve realistlikkus, kuluefektiivsus, kuluartiklite põhjendatus ning kaasfinantseerimise, sealhulgas muude avaliku sektori toetuste ja omafinantseeringu määr kogu eelarves kooskõlas riigiabi reeglitega – 20% maksimaalsest koondhindest.“;
12)	paragrahvi 12 lõige 3 sõnastatakse järgmiselt:
„(3) Hindamine viiakse läbi toetuse andja kinnitatud hindamismetoodika järgi, mis on koostatud käesoleva paragrahvi lõikes 2 nimetatud kriteeriumide ja nende osakaalude alusel ning avalikustatud toetuse andja veebilehel hiljemalt taotlusvooru väljakuulutamise või avamise päeval.“;
13)	paragrahvi 19 lõige 1 sõnastatakse järgmiselt:
„(1) Toetuse saaja esitab projekti aruande toetuse andjale e-keskkonna kaudu 30 kalendripäeva jooksul pärast projekti abikõlblikkuse perioodi lõppu, kui taotluse rahuldamise otsuses ei ole sätestatud teisiti.“.

			
Heidy Purga						
minister						

Kristiina Alliksaar
kantsler